Държавен вестник, бр. 59, 2015 г., стр. 31

БРОЙ  59	
Д Ъ Р Ж А В Е Н  В Е С Т Н И К 	
СТР.  31  
Чл. 40. (1) Бенефициент, който е възло­
жител по Закона за обществените поръчки, 
провежда съответната процедура за избор на 
изпълнител на дейности по проекта. 
(2) Крайният срок за публикуване на реше­
ние за откриване на процедура за възлагане на 
обществена поръчка за избор на изпълнител 
е до два месеца от датата на сключване на 
договора за отпускане на финансова помощ. 
(3) Държавен фонд „Земеделие“ – Разпла­
щателна агенция осъществява контрол върху 
процедури за обществени поръчки по прави­
ла, одобрени от изпълнителния директор на 
ДФЗ – РА.
(4) При установяване на нарушение, пред­
видено в Методологията за определяне на 
финансови корекции във връзка с нарушения, 
установени при възлагането и изпълнението 
на обществени поръчки и на договори по 
проекти, съфинансирани от Структурните 
фондове, Кохезионния фонд на Европейския 
съюз, Европейския земеделски фонд за разви­
тие на селските райони, Европейския фонд за 
рибарство и фондовете от Общата програма 
„Солидарност и управление на миграционните 
потоци“, приета с Постановление № 134 на 
Министерския съвет от 2010 г. (ДВ, бр. 53 от 
2010 г.), ДФЗ – РА определя размера на фи­
нансовата корекция съгласно приложимото 
европейско и национално право и уведомява 
МЗХ за основанието и размера на санкцията.
Чл. 41. (1) При неизпълнение на задълже­
ние по чл. 33 – 40 ДФЗ – РА писмено преду­
преждава бенефициента за констатираното 
неизпълнение и санкциите, които се налагат 
за този случай.
(2) Бенефициентът може да отстрани не­
редовностите по ал. 1 в едномесечен срок от 
получаване на предупреждението по ал. 1. 
(3) В случай на неизпълнение на задължения 
по чл. 33 – 40 в срока по ал. 2 бенефициентът 
дължи връщане на получената помощ ведно 
със законната лихва към нея.
Чл. 42. Бенефициентът или партньор 
по проекта е длъжен да уведоми писмено 
ДФЗ – РА за възникването на форсмажорно 
обстоятелство и да приложи достатъчно дока­
зателства в срок до 10 работни дни от датата, 
на която лицето е в състояние да го направи.
Чл. 43. (1) Когато бенефициентът не из­
пълнява свое нормативно и/или договорно 
задължение, МЗХ и/или ДФЗ – РА може да 
поиска прекратяване на договора и връщане 
на вече изплатени суми заедно със законната 
лихва върху тях.
(2) В случаите по ал. 1 ДФЗ – РА определя 
размера на средствата, които трябва да бъдат 
възстановени от бенефициента, като вземе 
предвид вида, степента и продължителността 
на неизпълнението. 
(3) Изпълнителният директор на ДФЗ – РА 
или оправомощено от него лице може да 
поиска връщане на вече платени суми за­
едно със законната лихва върху тях, когато 
бенефициентът:
1. е представил декларация с невярно съ­
държание и/или изкуствено е създал условия 
за изпълнение на изискванията за получаване 
на финансова помощ, за да извлече облага, в 
противоречие с целите на тази наредба;
2. е получил или е одобрен за получаване 
на публична финансова помощ от друг из­
точник за дейности, финансирани по реда на 
тази наредба;
3. е променил предмета на подпомаганата 
дейност;
4. не използва придобитите на основа на 
одобрения проект активи по предназначение;
5. не изпълнява задълженията си по 
чл. 33 – 40;
6. не е публикувал решение за откриване 
на процедурите за възлагане на обществена 
поръчка за избор на изпълнител на дейностите 
от проекта, за които се изисква прилагане на 
Закона за обществените поръчки;
7. е в хипотезата на чл. 31.
(4) Държавен фонд „Земеделие“ – Разпла­
щателна агенция има правото по ал. 3 и в 
случай, че всички останали дейности по про­
екта са изпълнени, но не е регистрирана МИГ.
Чл. 44. Бенефициентът дължи връщане 
на авансово плащане, когато до извършване 
на окончателно плащане МЗХ или ДФЗ – РА 
установи наличие на пречка по чл. 12, ал. 1.
Чл. 45. (1) При подготовка на стратегия 
за ВОМР, финансирана по повече от един от 
Европейските структурни и инвестиционни 
фондове, бенефициентът може да заяви пис­
мено до съответния управляващ орган на 
ПРСР 2014 – 2020 г., Оперативна програма 
„Развитие на човешките ресурси“, Оперативна 
програма „Околна среда“, Оперативна про­
грама „Иновации и конкурентоспособност“, 
Оперативна програма „Наука и образование 
за интелигентен растеж“ и Програмата за 
морско дело и рибарство необходимост от 
предоставяне на експерти за осъществяване 
на информационни дейности или обучение не 
по-късно от 10 работни дни преди провеждане 
на мероприятието.
(2) В поканата за участие по ал. 1 задъл­
жително се посочва:
1. за какъв кръг лица е предназначена 
информацията или обучението;
2. темата/темите, по които трябва да бъде 
предоставена информация или ще бъде извър­
шено обучението.
(3) Бенефициентът има право да заяви не­
обходимост от предоставяне на методическа 
помощ до съответния управляващ орган на